Robin Wright verbreek verlowing | SARIE
Robin Wright verbreek verlowing	deur Lucelle Hough
Die 48-jarige aktrise Robin Wright is weer enkellopend ná sy haar verhouding met haar veel jonger verloofde, Ben Foster, verbreek het.
’n Bron het aan US Weekly vertel dat die 14 jaar ouderdomsverskil tussen die House of Cards-aktrise en die Breaking Bad-akteur sy tol geëis het.
“Die ouderdomsverskil was net te groot. Ben is onvolwasse en Robin kon dit nie meer hanteer nie,” verklap die bron.
FOTO: Twitter @LoneSurvivorUSA Hul loopbane het ook nie gehelp nie. Robin het House of Cards in Baltimore geskiet en het haar ekstra tyd met haar en eksman Sean Penn se kinders, Dylan (23) en Hopper (21), in Los Angeles deurgebring.
Ben was in Londen, waar hy vir die verhoogproduksie A Streetcar Named Desire repeteer het.
Dié paartjie gaan sedert 2012 uit en het in Januarie verloof geraak.
Robin Wright: “Ek is nie spyt dat ek my kinders bo my beroep gekies het nie”
Prins Harry verdien net soveel geluk soos sy ouboet, prins William. En die goeie nuus is dat dit lyk of die rooikopprins en Amerikaanse TV-aktrise Meghan Markle binnekort verloof gaan raak. Hy het glo sy ouma, koningin Elizabeth II, se toestemming gevra om …